Vinny Appice

Vincent «Vinny» Appice (født 13. september i 1957 i Brooklyn, New York) er en amerikansk heavy-metal trommeslager. 

Vinny er lillebroren til Carmine Appice, og bruker enkel basstromme, i motsetning til broren som bruker to.

Bakgrunn 
Han begynte med trommer som 9-åring der han gikk hos samme lærer som storebror. Han ble oppdaget av selveste John Lennon som 16-åring, der han platedebuterte med klapping på Lennons «Whatever Gets You Through the Night». Lennon benyttet seg av Appice som trommeslager på flere innspillinger han produserte i tillegg til mange av sine egne musikkvideoer. Han ble deretter med i Rick Derringers band Derringer (1976), som utga 3 album. I 1977 startet Vinny sitt eget band Axis som spilte inn albumet It's a Circus World.

Black Sabbath 
Han overtok som trommeslager etter Bill Ward i Black Sabbath i 1980, og spilte på stort sett hele Heaven and Hell-turneen samt på albumene Mob Rules og Live Evil.

Dio 
I 1983 forlot han Sabbath med vokalist Ronnie James Dio. Sammen startet de Dio, som ga ut suksessalbumet Holy Diver (1983), samt The Last in Line (1984), Sacred Heart (1985), Intermission (1986) og Dream Evil (1987). Med Dio var han også sentral i nødhjelps-prosjektet Hear 'n Aid (heavy-rock for Afrika, 1985).

Super-reserve 
Han forlot Dio i 1990 grunnet uoverensstemmelser og medvirket på plate med World War III. I 1992 var han med på en kort gjenforening med Dio-utgaven av Black Sabbath der den ekstremt tunge Dehumanizer ble innspilt. Uoverensstemmelser skulle nok en gang være utløsningsfaktor for at Ronnie og Vinny gjentok det de gjorde i 1983, nemlig slutte i Sabbath og gjenforente Dio (1993), noe som førte til innspillingen av Strange Highways (1993) og Angry Machines (1996). Vinny takket deretter ja til å delta i Black Sabbaths gjenforenings-turné med Ozzy Osbourne i 1998 og forlot Dio. Her fungerte Vinny som en slags stand-in for Sabbaths originale trommeslager, Bill Ward, som grunnet store helseproblemer slettes ikke klarte å spille hver kveld. Etterhvert måtte Ward som i 1980, nok en gang gi seg.

Heaven & Hell 
Appice var i 2007 på verdensturné med Dio-konstellasjonen av Black Sabbath: Heaven and Hell som senere i 2007 ga ut konsertalbumet Live from Radio City Music Hall. I 2009 var han med på bandets eneste studioalbum, The Devil You Know.

Diskografi 
Med Rick Derringer
 1976 Derringer
 1977 Sweet Evil
 1977 Derringer Live (konsertalbum)
Med Axis
 1978 It's A Circus World
Med Black Sabbath
 1981 Mob Rules 
 1982 Live Evil (konsertalbum)
 1992 Dehumanizer (1992)
 2007 Black Sabbath: The Dio Years (samlealbum)
 2007 Live at Hammersmith Odeon (konsertalbum)
Med Dio
 1983 Holy Diver
 1984 The Last in Line
 1985 Sacred Heart 
 1985 Intermission (konsertalbum)
 1987 Dream Evil 
 1994 Strange Highways 1996 Angry Machines 
 1998 Inferno: Last in Live (konsertalbum)
Med Heaven and Hell
 2007 Live from Radio City Music Hall (konsertalbum)
 2009 The Devil You Know 
Med andre artister
 1990 World War III, World War III  
 2002 Edge of The World, Mark Boals 
 2006 Dinosaurs Powerzone, Power Project 
 2006 Frozen Summer, 3 Legged Dogg
 2009 The Storm Project'', Raven Storm

Eksterne lenker 
 
 
 
 – 2k – Hjemmeside
 – 77k – Drummer World

Trommeslagere fra USA
Black Sabbath-medlemmer
Heavy metal-trommeslagere
Låtskrivere fra USA
Personer fra New York City